《次韵彻通理秋日驿中二首 其二》
明代·陶安

惊看冀北马空群，闭户探玄学子云。独念邦家情未已，何心富贵势如云。

典谟总是经纶事，馆阁应需黼黻文。安得灯前一夜话，平生倾倒叩奇闻。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。